વર્ષ 2011માં 20 ઓક્ટોમ્બરે સાંજના સમયે અંધેરી વેસ્ટ કે જે મુંબઈના પોશ વિસ્તારમાં આવે છે. અહીં બોલિવૂડ સહિતની અનેક હસ્તીઓના નિવાસસ્થાનો આવેલા છે. અહીં સાંજના સમયે કીનન અને રૂબિન પોતાની કેટલાક મિત્રો સાથે જઈ રહ્યાં હતાં. કીનન-રૂબિનના ગ્રુપમાં કેટલીક છોકરીઓ પણ સામેલ હતી. દરમિયાન ચારેક અસામાજીક તત્વો એવા યુવાનોએ અચાનક જ કીનન-રૂબેનની મહિલા મિત્રોની છેડતી કરવાનું શરૂ કરી દીધું. કીનન-રૂબેને આ છેડછાડનો વિરોધ કરતા યુવકો તેમના પર તુટી પડ્યા હતાં. જીવલોણ હુમલામાં કીનનનું તો ઘટનાસ્થળે જ મોત નિપજ્યું હતું. જ્યારે રૂબેને દસ દિવસ બાદ દમ તોડી દીધો હતો.